મહારાષ્ટ્રમાં લીલાં-મીઠાં અંજીર પણ આવશે. એટલે ઉનાળાની આ સખત ગરમીમાં તળેલી ચીજના નાસ્તા બંધ કરીને વિવિધ ફ્રૂટના, સંતરા, મોસંબીના રસ પીઓ. કૃપા કરી હમણાં ઉનાળા પૂરતાં ભેïળપૂરી, સેવમમરા, રગડાની ભેળ અને બીજા બજારુ નાસ્તા બંધ કરો. ફળનો રાજા કેરી હાથવગી છે. એ કેરીનું સ્વાગત કરો. અમીર ખુસરો જેવા શાયર પણ કેરીની અસરનાં વખાણ કર્યા વગર રહી શક્યા નથી. જો તમે અમીર ખુસરો કે તેની રોમૅન્ટિક શાયરીના શોખીન હો તો હમણાં જ બજારમાંથી સૌરાષ્ટ્રના રસની કેરી ઘોળી-ઘોળીને પછી માતાને ધાવતા હો એ રીતે કેરીને ધાવો.